钦定古今图书集成/理学汇编/学行典/第208卷 > 陈荣
## 钦定古今图书集成/理学汇编/学行典/第208卷 > 陈荣

按《宁波府志》：“陈荣，字仁夫，象山人。性至孝，父母疾，不
复言笑。先丁内艰，哀毁骨立，终三年不入内。事继母
尤谨，母感之，亦视若己出。二弟贫甚，父怜之，凡服食
器用，荣必倍易，与二弟均之。一日，自馆归省，见道遗
一布袱，启之则白金二封也。坐待其主归之。后贡授
政和司训，雅称师模，屡见优奖。居二年，卒于官。”